คนไทย‘หดหู่’น้อยสุด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — ไทยติดอันดับ 3 ของโลกที่มีดัชนีวัดความหดหู่น้อยสุด ขณะที่อินเดียกับสเปนคนเป็นทุกข์มากสุด
นายกรณ์ จาติกวณิช รมว.คลัง เปิดเผยว่า สำนักงานเศรษฐกิจการคลังได้สำรวจดัชนีความหดหู่ของประชากรของไทย เทียบกับประเทศอื่นๆ ในโลก พบว่าประชากร ในประเทศญี่ปุ่น สิงคโปร์ ไทย มาเลเซีย และเกาหลีใต้ เป็นประชากรที่มีความหดหู่น้อยที่สุดใน 5 อันดับแรกของโลก
ขณะที่ประชากรของประเทศอินเดีย สเปน กรีซ เวียดนาม อินโดนีเซีย เป็น 5 ประเทศที่มีอันดับประชากรหดหู่มากที่สุด
นายกรณ์ กล่าวว่า ในทางเศรษฐกิจเขาบอกว่าความหดหู่เกิดขึ้นจาก 2 ปัจจัย คือ เงินเฟ้อ เพราะทำให้ของแพง ส่งผลกระทบต่อคนยากจนมากเป็นพิเศษ และการว่างงาน เพราะไม่มีรายได้ ทำให้ผู้คนเสียกำลังใจ ดัชนีความหดหู่จึงเป็นการนำเอา 2 ปัจจัยนี้ในแต่ละประเทศมาบวกกัน จากตารางที่นำมาแสดงนี้จะเห็นว่าประเทศไทยของเรามีดัชนีหดหู่อยู่ในระดับที่น้อยที่สุดแล้ว เมื่อเป็นเช่นนี้คนไทยยังอยากเป็นเหมือนจีนหรืออินเดียอยู่หรือไม่เป็นเรื่องที่ต้องขบคิด และถ้าวิเคราะห์ให้ดีข้อเท็จจริงก็คือ ถ้าเศรษฐกิจไม่โต การตกงานก็จะยิ่งมากขึ้น ยิ่งหดหู่มากขึ้น
“ภารกิจของรัฐบาลนี้จึงต้องการเน้นการสร้างความสุข ความเสมอภาค รวมถึงสร้างความสุขให้กับประชาชนให้มากที่สุด ด้วยการสร้างรายได้ลดความรวยจนของประชากรให้ดีขึ้น” นายกรณ์ กล่าว